BAGUIO CITY- Pimmusay ti dua a miyembro ti NPA ken maysa a soldado a kameng ti 41st Infantry Battalion Philippine Army iti panangsaned ti rebelde a grupo iti nasao a batallion idi rabii.
Segun kenni Lt. Col. Virgilio Noora, chief ti 41st IB, paawid idi rabii ti tropada iti kampoda sadiay Barangay Bantubo, Lacub, Abra idi sinaneb dagitoy ti rebelde a grupo iti nagbeddengan ti Guinguinabang ken Poblacion sadiay Lacub, Abra.
Kinunana a nagrugi idi rabii ti ranget ket nagpaot agingga itay alas singko ti parbangon.
Kinunana pay a malidayanda iti napasamak a panagsaneb a nakatayan ti maysa a kadwada nga ita ket adda iti maysa a punerarya sadiay Abra.
Nupay kasta, kinunana a saanda pay laeng a mabalin nga inaganan ti pimmusay a soldado bayat a dukduktalenda ti pakabigbigan dagiti dua a pimmusay iti benneg dagiti rebelde a grupo.
Maipalagip nga idi Huwebes, innem ti pimmusay iti benneg ti rebelde a grupo iti panakirinnupak dagitoy iti militar sadiay Guinguinabang, Lacub, Abra.
ilo_Latn ilo_Latn ilo_Latn ilo_Latn ilo_Latn ilo_Latn